Polisie vra hulp na 28-jarige man verdwynGert Meyer (Foto verskaf deur SAPD) Die polisie in Upington het die publiek versoek om hulle by te staan in hul soektog na die vermiste Gert Meyer (28). Meyer is Maandag die laaste keer gesien waar hy in die Middelpos-omgewing in Upington rondgeloop het. Volgens sers. Omphile Masegela, polisiewoordvoerder, is Meyer ’n psigiatriese pasiënt. Die klere wat hy gedra het ten tyde van sy verdwyning, is dieselfde as in die foto in dié berig wat deur die polisie verskaf is. Enigiemand met inligting kan ao. Rich by 082 785 0637 kontak. Netwerk24 berig intussen Gert is die seun van die bekende landskapskilder Walter Meyer wat in Desember 2017 vermoor is. Sophia Meyer, Walter se vrou, is vir sy moord in hegtenis geneem en is in November 2021 tot 12 jaar tronkstraf gevonnis nadat sy aan moord skuldig bevind is. Gert is gebore uit Walter se eerste huwelik met Catharina Scheepers.